| Mangawhai |
| --- |
| Horisonten til MangawhaiHorisonten til Mangawhai |
| Styresmakter |
| LandRegionDistrikt | New Zealand  NorthlandKaipara |
| Geografi |
| Innbyggjarar  - By (2006) | 1665 |
| Koordinatar | 37°7′35″S 174°34′29″E﻿Koordinatar: 37°7′35″S 174°34′29″E﻿ |
| Innbyggjartalet er Mangawhai og Mangawhai Heads til saman |

**Mangawhai** ein liten by i regionen Northland på New Zealand ved **Mangawhai Harbour**. Mangawhai ligg i den sørvestlege delen av hamna, og busetnaden **Mangawhai Heads** ligg fem km mot nordaust. Kaiwaka ligg 13 km mot sørvest og Waipu 20 km nordvest for Mangawhai Heads.

Folketalet i Mangawhai distrikt var 813 ved folketeljinga i 2006, ein oppgang på 189 frå 2001. Det statistiske distriktet dekkjer eit betydeleg større område enn sjølve byen. Folketalet i Mangawhai Heads var 852 i 2006, opp 132 frå 2001.

Historikk
---------

Tidleg og midt på 1800-talet var Mangawhai Harbour ein av dei viktigaste tilgangsstadane til Kaipara. Maoriar frå iwien Ngāti Whātua brukte å dra wakaer (kanoar) over land frå Kaiwaka til Mangawhai. Ei gruppe krigarar frå iwien Ngā Puhi gjekk i land ved Mangawhai i februar 1828 og drog tolv kilometer inn i landet for å gå til åtak på Ngāti Whātua ved Te Ika-a-ranga-nui nær Kaiwaka.

Seinare på 1800-talet reiste nybyggjarar med båt frå Auckland til Mangawhai, så gjekk dei til Kaiwaka, og drog så vidare att med båt over Kaipara Harbour. Tidleg på 1860-talet fanst det ein kjerreveg mellom Mangawhai og Kaiwaka.

Mangawhai Heads Beach.
Byane marknadsfører seg som turistmål ikkje så langt frå Auckland med natur prega av mangrovar og pōhutukawa-tre på ei side av hamna og fine strender og sanddyner på den andre.

### Sandindustri

Utvinning av sand starta ved innløpet til Mangawhai Harbour i 1953. I 1988 fall sanddynene saman, og innløpet til hamna var stengt i fire år før det vart opna att. Interessegruppa *The Mangawhai Harbour Restoration Society* meiner at det var utvinninga av sand som starta kollapset.

Frå 1993 til 2004 vart sand til kommersiell bruk sogen ut frå sandbankane ved Mangawhai Heads. I 2004 vann Mangawhai Harbour Restoration Society ei rettsavgjerd i Miljødomstolen om å stoppa utferding av nye lisensar for sandfjerning. Selskapa anka avgjerda til regionstyret i Auckland, men fekk avslag her også i 2005.

Ein søknad om å få utvinna sand i Mangawhai Forest var i 2008 til handsaming i Miljødomstolen.

Referansar
----------

1. ↑  Peter Dowling, red. (2004). *Reed New Zealand Atlas*. Reed Books. s. kart 8. ISBN 0-7900-0952-8.
2. ↑  Roger Smith, GeographX (2005). *The Geographic Atlas of New Zealand*. Robbie Burton. s. kart 31. ISBN 1-877333-20-4.
3. ↑  «Kart over Mangawhai statistical district». Statistics New Zealand.
4. ↑  «Final counts – census night and census usually resident populations, and occupied dwellings - Kaipara District». Statistics New Zealand.
5. ↑  The journal of the Polynesian Society, bind 10, utgjeve 1901, forlag: Polynesian Society, side 30
6. ↑  Brian Byrne (2002). *The Unknown Kaipara*. s. 25. ISBN 0-473-08831-2.
7. ↑  Russell Stone (2001). *From Tamaki-Makau-Rau to Auckland*. s. 100.
8. ↑  Wayne Ryburn (1999). *Tall Spars, Steamers & Gum*. s. 16-17, 30, 38. ISBN 0-473-06176-7.
9. ↑  *Mangawhai Harbour entrance*.
10. 1 2  «Community saves coast». ASB Community Trust.
11. ↑  *Mangawhai Harbour entrance*.
12. ↑  *Phosphates, ironsands and sands*.
13. ↑  Deep Fried TV (29. oktober 2004). «Auckland's Northeast Coast Under Attack».
14. ↑  Nautical News: Mangawhai Harbour Sand Mining Ban
15. ↑  Sand mining likely at Mangawhai Forest, Rodney Times, 29. januar 2008}}

* *Denne artikkelen bygger på «Mangawhai» frå Wikipedia på engelsk, den 24. juli 2008.*

Bakgrunnsstoff
--------------

* 
* Heimeside til Mangawhai Arkivert 2008-10-14 ved Wayback Machine.

|  |  |
| --- | --- |
| Autoritetsdata | 
* GeoNames

 |